(કપિલા શાહ દ્વારા) શિકાંગોઃ હાલમાં જૈન સમાજના ભાઇ-બહેનો મહાધીરાજ પર્યુષણ પર્વની આરાધના આનંદ અને ઉલ્લાસભર્યા વાતાવરણમાં કરી રહયા છે. અને આજે રવિવારના રોજ જૈન સમાજના ૨૪માં તિર્થકર ભગવાન મહાવીર સ્વામીના જન્મ મહોત્સવની ઉજવણી આનંદ અને ઉલ્લાસના વાતાવરણમાં કરી હતી. અને આ પ્રસંગે સંઘના તમામ ભાઇ-બહેનો તથા નવયુવાનો અને યુવતિઓ તેમજ નાની વયના બાળકો રંગબેરંગી વસ્ત્રો પરિધાન કરી વહેલી સવારથી જૈન સેન્ટરમાં આવ્યા હતા.